[期间限定] 玩味大英博物馆 中环置地广场Museum Belowground
大英博物馆系我哋最钟意嘅博物馆之一,以前去伦敦旅行,我哋可以喺大英博物馆行大半日,因为每次总会发现一啲新事物.虽然疫情令我哋冇得飞,但原来香港依家都有玩味版大英博物馆.JPS同Belowground继上次深受大家喜爱嘅"逆时车站"后,今期喺中环置地广场推出全新以大英博物馆为灵感嘅Museum Belowdround,劲多打卡位,展览期有限,所以我就把握时间,捉咗M佬去陪我影相打卡!
其实今次嘅展览分为4大展区,合共展出16位艺术家嘅艺术品,除咗平面作品之外,仲有大型雕塑,艺术表演,AR体验等.其中呢个由前LMF乐队成员梁伟庭设计嘅雕塑就系另一个打卡热点,雕塑嘅外型极似古埃及神话入面嘅神秘生物Sphinx,融合咗古代文明同外太空元素,仲可以透过手机内嘅应用程序,同狮身人面像进行互动!
除咗平面,雕塑等艺术作品,呢个"商店"系按真人比例,以纸雕塑打造,真系好特别呀!
除咗"商店"之外,博物馆内嘅"保安系统"亦以真人比例,喺唔同角落放置纸制嘅闭路电视.另外,博物馆内嘅"保安"亦系伪装嘅表演艺术,令整个展览更见诚意!
世界各地/香港景点门票边度买至平?